VILNIAUS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VILNIAUS RAJONO SAVIVALDYBĖS specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų ir specialiųjų paveldosaugos reikalavimų suderinamumo nagrinėjimo KOMISIJOS TVIRTINIMO

2018 m. sausio 11 d. Nr. A27 (1)-76

Vilnius

Vadovaudamasi Lietuvos Respublikos vietos savivaldos įstatymo 6 str. 19 p., Lietuvos Respublikos statybos įstatymo 24 str. 8d. ir 9 d., Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo, patvirtinto Lietuvos Respublikos aplinkos ministro 2017 m. sausio 6 d. įsakymu Nr. D1-22, 6 priedu „Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos pavyzdiniai nuostatai“, Lietuvos Respublikos aplinkos ministro ir Lietuvos Respublikos kultūros ministro 2017-02-08 įsakymu Nr. D1-128/ĮV-282 patvirtintais specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos nuostatais bei atsižvelgdama į institucijų, kurių atstovai privalo dalyvauti Vilniaus rajono savivaldybės specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų ir specialiųjų paveldosaugos reikalavimų suderinamumo nagrinėjimo komisijos veikloje, siūlymus dėl atstovų skyrimo:

1. Sudarau Vilniaus rajono savivaldybės specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisiją (toliau – Komisija):

Komisijos pirmininkė:

Audronė Ercmonaitė, Architektūros ir teritorijos planavimo skyriaus vedėjo pavaduotoja.

Komisijos pirmininko pavaduotoja:

Česlava Lisovska, Architektūros ir teritorijos planavimo skyriaus vyr. specialistė.

Komisijos sekretorė:

Evelina Brasel, Architektūros ir teritorijos planavimo skyriaus vyr. specialistė.

Komisijos atstovai:

Valdemar Višnevski, Kultūros, sporto ir turizmo skyriaus vyr. specialistas;

Audronė Žičkutė, Neries regioninio parko direkcijos direktorė;

Rimantas Glambokas, Asvejos regioninio parko direkcijos direktorius;

Linas Vaitkevičius, Asvejos regioninio parko direkcijos vyr. specialistas;

Rasa Trapikienė, Kultūros paveldo departamento prie Kultūros ministerijos vyr. specialistė; Gerda Ožiūnaitė, Kultūros paveldo departamento prie Kultūros ministerijos vyr. specialistė.

2. T v i r t i n u Vilniaus rajono savivaldybės specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos nuostatus (pridedama).

Administracijos direktorė	Liucina Kotlovska

PATVIRTINTA

Vilniaus rajono savivaldybės

administracijos direktoriaus

2018 m. sausio 11 d.

įsakymu Nr. A27(1)-76

VILNIAUS RAJONO SAVIVALDYBĖS SPECIALIŲJŲ ARCHITEKTŪROS REIKALAVIMŲ, SPECIALIŲJŲ SAUGOMOS TERITORIJOS TVARKYMO IR APSAUGOS REIKALAVIMŲ, SPECIALIŲJŲ PAVELDOSAUGOS REIKALAVIMŲ SUDERINAMUMO NAGRINĖJIMO KOMISIJOS NUOSTATAI

I SKYRIUS

BENDROSIOS NUOSTATOS

1. Vilniaus rajono savivaldybės Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos nuostatai (toliau – Nuostatai) parengti vadovaujantis Lietuvos Respublikos statybos įstatymo 24 straipsnio 9 dalimi.

2. Nuostatai reglamentuoja Specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų suderinamumo nagrinėjimo komisijos (toliau – Komisija) funkcijas ir darbo organizavimo tvarką.

3. Komisija yra tarpžinybinė institucija, kuri nagrinėja specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų rinkinio suderinamumo ginčus ir kitus su tuo susijusius klausimus.

4. Komisija savo veikloje vadovaujasi Lietuvos Respublikos teritorijų planavimo įstatymu, Lietuvos Respublikos statybos įstatymu, Lietuvos Respublikos saugomų teritorijų įstatymu, Lietuvos Respublikos nekilnojamojo kultūros paveldo įstatymu, Lietuvos Respublikos vietos savivaldos įstatymu, kitais įstatymais, teisės aktais ir šiais Nuostatais.

II SKYRIUS

KOMISIJOS DARBO ORGANIZAVIMAS

5. Vilniaus rajono savivaldybės administracijos (toliau – Savivaldybės administracija) direktorius sudaro Komisiją iš Statybos įstatymo 24 straipsnio 9 dalyje išvardytų specialiuosius architektūros reikalavimus, specialiuosius saugomos teritorijos tvarkymo ir apsaugos reikalavimus, specialiuosius paveldosaugos reikalavimus išduodančių institucijų įgaliotų atstovų, skiria pirmininką, pirmininko pavaduotoją, sekretorių ir parengia Komisijos nuostatus.

6. Konkrečius institucijų įgaliotus atstovus (fizinius asmenis) dalyvauti Komisijoje per ne ilgesnį kaip 3 darbo dienų terminą raštu skiria juos įgaliojusios institucijos. Dalyvauti Komisijos darbe institucijos skiria vienodą įgaliotų atstovų skaičių (ne mažiau kaip po du atstovus iš kiekvienos institucijos). Jeigu planuojama teritorija (statinio statyba) susijusi su įslaptinta informacija, deleguojamas Komisijos narys ir paskirtas Komisijos sekretorius privalo turėti leidimą dirbti su įslaptinta informacija.

7. Komisijos narių skaičius neribojamas.

8. Komisijos darbo forma yra posėdžiai, kurie rengiami Nuostatų nustatyta tvarka. Komisijos posėdis yra teisėtas, jeigu jame dalyvauja du trečdaliai komisijos narių.

9. Komisijos posėdžiai protokoluojami. Komisijos protokolus pasirašo pirmininkas, sekretorius ir visi dalyvavusieji posėdyje Komisijos nariai.

10. Komisijos darbą organizuoja, šaukia posėdžius ir jiems vadovauja Komisijos pirmininkas.

11. Informaciją apie posėdžio laiką, vietą, darbotvarkę ir posėdžiui reikalingą medžiagą sekretorius komisijos nariams išsiunčia elektroniniu paštu ne vėliau kaip prieš 3 darbo dienas iki posėdžio.

12. Komisijos narių dalyvavimas komisijos posėdžiuose privalomas.

13. Komisijos nariai posėdžio metu negali kelti teisės aktų nuostatų neatitinkančių reikalavimų.

14. Komisijos posėdžiuose balsuoti gali komisijos pirmininkas ir posėdyje dalyvaujantys komisijos nariai. Komisija sprendimą priima balsų dauguma. Balsams pasiskirsčius po lygiai, lemiamas yra Komisijos pirmininko balsas. Komisijos nariai neturi teisės susilaikyti ar atsisakyti balsuoti.

III SKYRIUS

KOMISIJOS FUNKCIJOS

15. Savivaldybės administracijos Architektūros ir teritorijos planavimo skyrius, kai per Statybos įstatymo 24 straipsnio 8 dalyje nurodytą terminą nepavyksta suderinti specialiųjų architektūros reikalavimų, specialiųjų paveldosaugos reikalavimų ir specialiųjų saugomos teritorijos tvarkymo ir apsaugos reikalavimų, ginčą dėl šių reikalavimų suderinamumo ir reikalingus dokumentus perduoda nagrinėti Komisijai.

16. Komisija, gavusi iš savivaldybės administracijos Architektūros ir teritorijos planavimo skyriaus su ginčo objektu susijusius dokumentus, privalo patikrinti ir nustatyti, ar specialieji architektūros reikalavimai, specialieji paveldosaugos reikalavimai, specialieji saugomos teritorijos tvarkymo ir apsaugos reikalavimai dera tarpusavyje, parengti vadovaujantis Teritorijų planavimo įstatymo, Statybos įstatymo, Saugomų teritorijų įstatymo, Nekilnojamojo kultūros paveldo įstatymo, kitų įstatymų ir teisės aktų reikalavimais ir (ar) neprieštarauja statytojo (užsakovo) pateiktiems dokumentams.

17. Komisija, siekdama suderinti statytojo (užsakovo), trečiųjų asmenų, visuomenės, savivaldybės ir valstybės interesus, nagrinėja ginčą, jei reikia, siūlo 15 punkte nurodytus reikalavimus išdavusioms institucijoms juos pakeisti.

18. Komisija, vykdydama jai pavestas funkcijas, turi teisę kviesti ekspertus įvertinti ginčo dokumentus ir kitus specialistus, jeigu balsuodami tam balsų dauguma pritaria posėdyje dalyvaujantys komisijos nariai.

19. Komisija, per 10 darbo dienų išnagrinėjusi ginčą dėl specialiųjų architektūros reikalavimų, specialiųjų paveldosaugos reikalavimų, specialiųjų saugomos teritorijos tvarkymo ir apsaugos reikalavimų suderinamumo, balsų dauguma priima Statybos įstatymo 24 straipsnio 9 dalies 1 ar 2 punkte nurodytą sprendimą.

20. Komisija, priėmusi Statybos įstatymo 24 straipsnio 9 dalies 1 punkte nurodytą sprendimą, jį įformina protokolu ir pasirašytą protokolą perduoda savivaldybės administracijos Architektūros ir teritorijos planavimo skyriui.

21. Komisija, priėmusi Statybos įstatymo 24 straipsnio 9 dalies 2 punkte nurodytą sprendimą, jį įformina protokolu. Pasirašytą protokolą ir su ginčo objektu susijusius dokumentus Statybos įstatymo 24 straipsnio 10 dalyje nustatytais terminais perduoda nagrinėti aplinkos ministro ir kultūros ministro sudarytai komisijai. Nepritarimo motyvai išdėstomi protokole (pateikiamos konkrečios neišdavimo priežastys, pagrindžiamos nuorodomis į konkrečius įstatymų ir kitų teisės aktų punktus).

IV SKYRIUS

BAIGIAMOSIOS NUOSTATOS

22. Komisijos pirmininkas ir nariai už pagal kompetenciją priimtų sprendimų teisėtumą atsako Lietuvos Respublikos įstatymų nustatyta tvarka.

23. Komisijos protokolus ir kitus su ginčo objektu susijusius dokumentus viešojo administravimo subjektas Lietuvos vyriausiojo archyvaro 2011 m. kovo 9 d. įsakymu Nr. V-100 patvirtintos Bendrųjų dokumentų saugojimo terminų rodyklės nustatyta tvarka saugo 10 metų.

____________________________